**…... NAPIREND**

**Előterjesztés címe:**

**Közterületi térfigyelő rendszer működéséhez szükséges döntések meghozatala**

**Testületi ülés dátuma:**

**2014. november 13.**

**Előterjesztő: Somogyi Béla**

**Készült: 2014. november 05.**

**Készítette: Szatmári Attila jegyző**

**Döntés típusa: Nyílt ülés**

**Döntéshozatal: minősített szótöbbség**

**Döntés formája: rendelet + határozat**

**Véleményező: Gazdasági-, Fejlesztési és Ügyrendi Bizottság**



#### Bugyi Nagyközség Polgármesterétől

2347 Bugyi, Beleznay tér 1.

##### Tel.: 29-547-502, Fax: 29-348-464

e-mail: jegyzo@bugyi.hu; Internet: www.bugyi.hu

Ügyfélfogadás: Hétfő: 800-1200; Szerda: 800-1200; 1300-1500; Péntek: 800-1200

**ELŐTERJESZTÉS**

**a Képviselő-testület 2014. november 13-i ülésére**

**Közterületi térfigyelő rendszer működéséhez szükséges döntések meghozatala**

**Tisztelt Képviselő-testület!**

Bugyi Nagyközség Önkormányzatának Képviselő−testülete korábban tájékoztatva lett, hogy megkezdődött a közterületi térfigyelő rendszer próbaüzeme, illetve megtörtént a együttműködési megállapodás megkötésére a rendszer működtetése tárgyában az illetékes rendőrkapitánysággal.

A testület döntése értelmében a közterületi térfigyelő rendszer részét képező, első ütemben kihelyezett képfelvevők telepítési helye, valamint a képfelvevővel megfigyelt közterületek az alábbiak

|  |  |  |  |
| --- | --- | --- | --- |
| Sorsz. | Térfigyelő rendszer  telepítésének helyszínei | Telepítendő kamerák  száma | Megfigyelt terület |
| 1 | Kossuth L. u.-Bucka u. sarok | 1 | Bejövő forgalom |
| 2 | Bajcsy Zs. u. - Dózsa Gy. u. sarok | 1 | Bejövő forgalom |
| 3 | Ürbői út – Ürbői u. elágazás | 1 | Bejövő forgalom |
| 4  5 | Teleki út – Sári út sarok | 2 | Bejövő forgalom |
| 6 | Rádai út – Rákóczi F. u. – Alkotmány u. kereszteződés | 1 | Bejövő forgalom |
| 7 | Templom u. – Bajcsy Zs. u. elágazás | 1 | Kiemelt kereszteződés |
| 8  9  10  **11\*** | Beleznay tér  (Településközpont, Bessenyei Gy.  Műv.Ház és Könyvtár hátsó bejáratai) | 4 | Kereszteződés, Közintézmények, Kiemelt közterület, Rendezvény helyszín |
| 12 | Új utca-Szőlő utca sarok | 1 | Kiemelt kereszteződés |
| 13 | Kossuth L. u. (Iskola parkoló, hátsó bejárat) | 1 | Intézmény közterülete |
| 14 | Teleki út – Munkácsy M. u. kereszteződés | 1 | Közintézmények, közterek |
| 15 | Széchenyi tér | 1 | Közterek |

\*11 kamera a PTZ Ip kamera hely, mely pályázattal nem támogatott tartalom része!

|  |  |  |  |
| --- | --- | --- | --- |
| 16 | Felsővány településrész, leágazás 5202 j. útról | 1 | Kereszteződé |
| 17 | Ürbő puszta – Apaji lejáró 5206 j. útról | 1 | Kereszteződés |

A közterületi képfelvevők elhelyezésére, illetve a felvételek felhasználására és az adatkezelésre vonatkozó rendelkezéseket a rendőrségről szóló 1994. évi XXXIV. törvény 42−42/A. §-ai, valamint a közterület-felügyeletről szóló 1999. évi LXIII. törvény *(a továbbiakban: Ktftv.)* 7−7/A. §-ai irányadók. Ezek mindkét szervezetet feljogosítják a képfelvevők elhelyezésére, üzemeltetésére, a megfigyelt közterületek kijelöléséről az önkormányzat dönt. A rendelkezések kitérnek a felvételek kezelésének határidejére, felhasználásuk, illetve továbbításuk célhoz kötöttségére. Emellett több, adatvédelmi szempontból garanciális követelményt támasztanak a rendszer működésével kapcsolatban. Ilyen például, miszerint a képfelvevők által megfigyelt területre belépők tájékoztatását elősegítő módon figyelemfelhívó jelzést, ismertetést kell elhelyezni az érintett helyszíneken, továbbá, hogy a képfelvevők elhelyezéséről és a megfigyelt közterületekről a honlapon is tájékoztatást kell adni. Az általános jogszabályi háttérként szolgáló, az információs önrendelkezési jogról és az információszabadságról szóló 2011. évi CXII. törvény értelmében az adatkezelőt további kötelezettségek is terhelik (pl. az adatkezelés bejelentése a Nemzeti Adatvédelmi és Információszabadság Hatóság *(a továbbiakban: NAIH)* által vezetett adatvédelmi nyilvántartásba, adattovábbítási nyilvántartás vezetése, stb.).

A NAIH elnöke az önkormányzati térfigyelő rendszer kiépítésének adatvédelmi feltételei tárgyú, 2012. június 28. napján kelt NAIH−4125−2/2012/V sz. állásfoglalásában kifejti, hogy *„a létrehozandó közterület-felügyeleti rendszert önkormányzati rendeletben kell szabályozni, mely rendeletnek tartalmaznia kell − többek között − hogy a rendszer milyen célból jön létre, hogyan működik, milyen adatfajták kezelésére és milyen esetekben kerül sor, valamin azt, hogy a rögzített adatokat pontosan meddig lehet tárolni.”*

A NAIH jogelődjének tekinthető adatvédelmi biztos (ombudsman) 2010. április 22-én kelt, ABI-1962/2/2010/K. sz. állásfoglalásában a két szervezet adatkezelésre vonatkozó önálló törvényi felhatalmazására, illetve az adatkezelést megalapozó közös közérdekű célra figyelemmel úgy ítélte meg, hogy adatvédelmi jogi szempontból nem kifogásolható a rendőrség és a közterület-felügyelet közti együttműködés, amennyiben az a térfigyelő rendszer által közvetített képek közös megfigyelésére, és az annak kapcsán teendő intézkedések kezdeményezésére irányul.

A Ktftv. 1. § (6) bekezdése alapján a közterület-felügyeletnek és a részéről eljáró felügyelőnek feladatot − a Ktftv. keretei közt − törvény és kormányrendelet mellett önkormányzati rendelet is megállapíthat.

Figyelemmel az adatkezelésre irányadó rendelkezéseket rögzítő, fentebb bemutatott jogszabályok tartalmára, valamint arra, hogy a kapcsolódó részletszabályokat a vonatkozó szabályzatban indokolt rögzíteni, az alábbi tartalmú rendelet megalkotására teszek javaslatot.

Kérem előterjesztésem megtárgyalni, majd azt követően elfogadni szíveskedjenek.

Bugyi, 2014. november 05.

Somogyi Béla

polgármester

RENDELETTERVEZET

**Bugyi Nagyközség Önkormányzatának Képviselő-testülete**

**…/2014. (…) önkormányzati rendelete**

**a közterületi térfigyelő rendszerről**

Bugyi Nagyközség Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a közterület−felügyeletről szóló 1999. évi LXIII. törvény 1. § (6) bekezdésében, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pontjában meghatározott feladatkörében eljárva a következőket rendeli el.

1. §

(1) Bugyi Nagyközség Önkormányzata (a továbbiakban: Önkormányzat) a település közigazgatási területén közterületi térfigyelő rendszert működtet.

(2) A közterületi térfigyelő rendszer azon, az Önkormányzat tulajdonát képező műszaki eszközök összessége, melyek biztosítják a közterületi képfelvétel jogszabályban előírt módon történő rögzítését és továbbítását.

2. §

A közterületi térfigyelő rendszer célja:

a) a közbiztonság növelése, a bűnmegelőzés, a közterület általános rendjének biztosítása;

b) a megfigyelt közterületen található vagyon megóvása, felügyelete;

c) a közterület-felügyelet tevékenységének, a rendőrség bűnüldöző tevékenységének segítése, a két szervezet közötti együttműködés erősítése;

d) a lakosság és a városba látogatók biztonságérzetének növelése, a jogsértések visszaszorítása.

3. §

Az Önkormányzat a közterületi térfigyelő rendszer üzemeltetésével és kezelésével

1. a Polgármesteri Hivatal belső szervezeti egységeként működő közterület-felügyeletet bízza meg;
2. összefüggésben az illetékes rendőrkapitánysággal − a rendőrségről szóló törvény alapján − együttműködési megállapodást köt.

4. §

A közterület-felügyelet részéről eljáró felügyelő a közterületi térfigyelő rendszer üzemeltetésére és kezelésére, jogszabály alapján hatáskörébe tartozó ügyekben önálló adatkezelői minőségben az azzal készített felvételek rögzítésére, törlésére, felhasználására, továbbítására, valamint a fentiekben nem említett bármely más adatkezelésre kizárólag a közterület-felügyeletről szóló törvényben és az információs önrendelkezési jogról és az információszabadságról szóló törvényben, valamint a közterületi térfigyelő rendszer működtetésére vonatkozó adatvédelmi szabályzatban meghatározottak szerint jogosult.

5. §

A közterületi térfigyelő rendszer működtetésének költségeit az Önkormányzat a költségvetésről szóló rendeletében biztosítja.

6. §

E rendelet 2014. november 14-én lép hatályba.

Bugyi, 2014. november 13

Somogyi Béla Szatmári Attila

polgármester jegyző

**ZÁRADÉK:**

A rendelet kihirdetve: ……………………

Szatmári Attila

jegyző

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | **a közterületi térfigyelő rendszerről szóló … /2014(…….) sz helyi rendelettervezet** | | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | | Költségvetési hatás: | | Környezeti, egészségügyi  következmények: | Adminisztratív  terheket befolyásoló hatás: | | Egyéb hatás: | |
| * közbiztonság növelése, a bűnmegelőzés, a közterület általános rendjének biztosítása; * közterületi vagyon megóvása, felügyelete * a lakosság és a városba látogatók biztonságérzetének növelése, a jogsértések visszaszorítása | | **Nem releváns** | | **Nem releváns** | **A térfigyelő rendszer üzemeltetésével kapcsolatos adminisztratív terhek**  **javarészt az adatkezeléssel kapcsolatosak, melyről külön szabályzat**  **rendelkezik** | | - |
| **A rendelet megalkotása szükséges, mert:**  **A Ktftv. alapján a közterület-felügyeletnek és a részéről eljáró felügyelőnek feladatot − a törvény keretei közt − egyebek mellett önkormányzati rendeletben lehet megállapítani. A rendelet megalkotása és a kihirdetéssel járó szélesebb körű nyilvánossága az adatvédelmi jogi szempontokat is felvető rendszer transzparens működésének egyik biztosítéka** | | | | | | | | |
| **A rendelet megalkotásának elmaradása esetén várható következmények:** | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: rendelkezésre áll | | | Szervezeti: rendelkezésre áll | | Tárgyi: biztosított | Pénzügyi: rendelkezésre áll | | |
| **Az üzemeltetésben a Polgármesteri Hivatal szervezeti egységeként működő közterület-felügyelet felügyelő vesznek részt.** | | | **Igen** | | **Igen** | **az üzemeltetéséhez, esetleges fejlesztéséhez**  **szükséges pénzügyi feltételeket a költségvetési rendeletben biztosítja.** | | |